-Ժամը ինն անց կես է,- ասաց վաճառողը ու իր գործին անցավ. նոր ստացած ապրանքներն էր դասավորում: Սիդը դուրս եկավ ու նորից կանգնեց խանութի առաջ: Մի ծխախոտ ևս վառեց: Դանդաղ այս ու այն կողմ էր քայլում: Երկինք էր նայում: Ոտքով քարին էր խփում: Սպասում էր: Քիչ հետո մի տղամարդ անցավ նրա մոտով, Սիդը բռնեց նրա թևից ու ուզում էր ինչ-որ պատրվակով ներս քաշել նրան ու տեսնել, նայել, դիտել, թե նա ինչպես կարձագանքի այն բանին, որ վաճառողը գլուխ չունի, բայց շուտով նկատեց, որ մարդը նույնպես գլուխ չունի: